**Grila de verificare a conformității administrative și a eligibilității**

**APEL DE PROIECTE PNRR/2022/C3/S/I.2.A-B**

**Grila de verificare a conformității administrative și a eligibilității pentru Cererile de finanțare aferente** **Componentei C3 – Managementul deșeurilor - Investiția 2 - Dezvoltarea infrastructurii pentru managementul gunoiului de grajd și al altor deșeuri agricole compostabile – subinvestiția I2.A-B – Sisteme integrate de colectare și valorificare a gunoiului de grajd**

**Informații de identificare a proiectului**:

Cerere de finanțare pentru proiectul: ……*titlu*……

Solicitant: ………..*titlu*………

Buget total eligibil (fără TVA):

TVA (aferent cheltuielilor eligibile):

Proiect în parteneriat: da/nu

Evaluarea s-a efectuat pe baza Cererii de finanțare transmisă de ……. (*Beneficiar)....* …..……...............în data de*......................*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Criteriu de eligibilitate** | **Expert 1** | | | | **Expert 2** | | | |
| **Da** | **Nu** | **Nu este cazul** | **Obs.** | **Da** | **Nu** | **Nu este cazul** | **Obs.** |
| 1.Solicitantul se încadrează în categoria solicitanților eligibili? |  |  |  |  |  |  |  |  |
| 2.Solicitantul și/sau reprezentantul legal NU se încadrează în niciuna din situațiile de neeligibilitate prezentate în Declarația de eligibilitate din cererea de finanțare? |  |  |  |  |  |  |  |  |
| 3.Solicitantul face dovada capacității de finanțare a proiectului pentru cheltuielile neeligibile? |  |  |  |  |  |  |  |  |
| 4.Solicitantul se angajează că vă asigura mentenanța investiției pe o perioadă de minimum 5 ani de la data ultimei plăți? |  |  |  |  |  |  |  |  |
| 5.Solicitantul face dovada implementării proiectului pe raza UAT-ului? |  |  |  |  |  |  |  |  |
| 6. Solicitantul face dovada faptului că terenul pe care urmează a se efectua investiția îndeplinește cerințele din ghidul specific (aplicabil pentru platforma comunală)? |  |  |  |  |  |  |  |  |
| 7.În cazul sistemelor comunale integrate pentru comunități cu platforme comunale existente, solicitantul face dovada faptului că proiectul îndeplinește cumulativ cerințele din ghidul specific? |  |  |  |  |  |  |  |  |
| 8. Solicitantul a prezentat în cererea de finanțare amplasamentul terenului pe care se va implementa proiectul și a declarat că amplasamentul respectă prevederile Ordinului Ministrului Sănătății nr. 119/2014 pentru aprobarea normelor de igienă și sănătate publică privind mediul de viață al populației, cu modificările și completările ulterioare, precum și cu H.G. 930/2005, cu modificările și completările ulterioare? |  |  |  |  |  |  |  |  |
| 9.Solicitantul se asigură că fracția lichidă va fi colectată separat? |  |  |  |  |  |  |  |  |
| 10.Solicitantul se angajează să utilizeze în mod conform platforma? |  |  |  |  |  |  |  |  |
| 11.Activitățile propuse prin proiect se încadrează în acțiunile eligibile specifice sprijinite în cadrul prezentei Investiții? |  |  |  |  |  |  |  |  |
| 12.Proiectul reflectă necesitățile la nivel local și este dimensionat luând în considerare efectivele de cel puțin 500 UVM necesare aplicării la finanțare? |  |  |  |  |  |  |  |  |
| 13. Proiectul propus spre finanțare se încadrează în valoarea maximă eligibilă? |  |  |  |  |  |  |  |  |
| 14. Proiectul propus spre finanțare include doar activități desfășurate după 1 februarie 2020? |  |  |  |  |  |  |  |  |
| 15.Perioada de implementare a proiectului nu depășește 30.06.2026? |  |  |  |  |  |  |  |  |
| 16.Proiectul respectă principiul „Do No Significant Harm” (DNSH)? |  |  |  |  |  |  |  |  |
| 17.Proiectul respectă principiile privind dezvoltarea durabilă, egalitatea de șanse, de gen, nediscriminarea, accesibilitatea? |  |  |  |  |  |  |  |  |

**Concluzie**:

Cererea de finanțare [*respectă / nu respectă]* criteriile de eligibilitate, contribuie la realizarea obiectivelor Planului Național de Redresare și Reziliență 2020 - 2026 și este în conformitate cu legislația națională și UE.

|  |  |  |  |
| --- | --- | --- | --- |
| **Elaborat**:  Consilier verificator 1 – Serviciul Investiții C3  Nume și prenume | **Verificat**:  Consilier verificator 2 – Serviciul Investiții C3  Nume și prenume | **Avizat**:  Șef Serviciul Investiții C3  Nume și prenume | **Aprobat**:  Director Direcția Investiții C1 și C3  Nume și prenume |
| **Semnătura:** | **Semnătura:** | **Semnătura:** | **Semnătura:** |
| **Data:** | **Data:** | **Data:** | **Data:** |

Metodologie de verificare a *Grilei de verificare a conformității administrative și a eligibilității*

1*. Solicitantul se încadrează în categoria solicitanților eligibili* – se verifică dacă au fost depuse documentele obligatorii pentru tipul de solicitant selectat în Cererea de finanțare, iar din documentele depuse reiese că solicitantul se încadrează în tipul de solicitanți eligibili specificați în ghidul specific – UAT-uri;

2. *Solicitantul și/ sau reprezentatul legal NU se încadrează în niciuna din situațiile de neeligibilitate* – se verifică dacă solicitantul/reprezentantul legal și-a asumat prevederile din *Declarația de eligibilitate inclusă în cererea de finanțare*;

3. *Solicitantul face dovada capacității de finanțare a proiectului pentru cheltuielile neeligibile* – se verifică dacă solicitantul/reprezentantul legal și-a asumat prevederile din *Declarația de angajament inclusă în cererea de finanțare;*

4. *Solicitantul se angajează că vă asigura mentenanța investiției pe o perioadă de minimum 5 ani de la data ultimei plăți -* se verifică dacă solicitantul/reprezentantul legal și-a asumat prevederile din *Declarația de angajament inclusă în cererea de finanțare;*

5. *Solicitantul face dovada implementării proiectului pe raza UAT-ului –* se verifică documentele de proprietate ale UAT-ului (platforma comunală) și acordurile proprietarilor terenurilor (platformele individuale - sateliți ai platformei comunale) din care să reiasă că investiția se realizează pe raza UAT-ului solicitant;

6. *Solicitantul face dovada faptului că terenul pe care urmează a se efectua investiția îndeplinește cerințele din ghidul specific (aplicabil pentru platforma comunală) –* se verifică dacă solicitantul/reprezentantul legal și-a asumat prevederile din *Declarația de angajament inclusă în cererea de finanțare* și dacă terenul îndeplinește următoarele condiții:

• este asigurată suprafața minimă a terenului necesară implementării proiectului, conform proiectului – tehnic, pus la dispoziție de MMAP;

• se află în domeniul public al solicitantului;

• este liber de sarcini sau interdicții ce afectează implementarea proiectului;

• nu face obiectul revendicărilor potrivit unor legi speciale sau dreptului comun;

• se află în proprietatea beneficiarului sau beneficiarul să dețină un drept real asupra imobilului-teren cel puțin până la 31.12.2035.

În cazul platformelor individuale (sateliți ai platformei comunale) se verifică existența acordului proprietarului terenului (Anexa 6 la ghid).

7. *În cazul sistemelor comunale integrate pentru comunități cu platforme comunale existente, solicitantul face dovada faptului că proiectul îndeplinește cumulativ cerințele din ghidul specific* – se verifică dacă din documentele depuse de solicitant se demonstrează că proiectul va respecta, în mod cumulativ, următoarele condiții:

* Platforma este existentă și operațională (se verifică declarația cu privire la activitatea de colectare și valorificare a gunoiului de grajd aferentă anului 2022);
* Platforma este întreținută din punct de vedere tehnic;
* Echipamentele aferente platformei existente sunt mai vechi de 5 ani începând cu data intrării în proprietate (se verifică documentația referitoare la vechimea: certificate de înregistrare, înmatriculare, etc.)

8. *Solicitantul a prezentat în cererea de finanțare amplasamentul terenului pe care se va implementa proiectul și a declarat că amplasamentul se încadrează în distanțele minime impuse de Ordinul Ministrului Sănătății nr. 119/2014 pentru aprobarea normelor de igienă și sănătate publică privind mediul de viață al populației, cu modificările și completările ulterioare, precum și cu prevederile HG 930/2005 pentru aprobarea normelor speciale privind caracterul și mărimea zonelor de protecție sanitară și hidrogeologică –* se verifică dacă solicitantul/reprezentantul legal și-a asumat prevederile din *Declarația de conformitate din cererea de finanțare*;

9. *Solicitantul se asigură că fracția lichidă va fi colectată separat* – se verifică dacă fermierul care va beneficia de platformă individuală și-a asumat prevederile din Declarația pe propria răspundere pentru amplasarea platformei individuale (Anexa 6 la ghidul specific);

10. *Solicitantul se angajează să utilizeze în mod conform platforma -* se verifică dacă solicitantul/reprezentantul legal și-a asumat prevederile din *Declarația de angajament din cererea de finanțare*;

11. *Activitățile propuse prin proiect se încadrează în acțiunile eligibile specifice sprijinite în cadrul prezentei Investiții*  – se verifică dacă din documentația tehnică (SF) depusă de solicitant se va realiza o investiție care se încadrează în acțiunile eligibile specifice conform ghidului specific;

12. *Proiectul reflectă necesitățile la nivel local* – se verifică dacă platformele solicitate sunt corelate cu numărul de animale. Pentru a putea beneficia de o astfel de platformă de gunoi de grajd, este necesar un număr de cel puțin 500 de UVM. Calculul pentru dimensionarea platformei comunale se va face folosind Calculatorul anexat la ghid (Anexa 8).

13. *Proiectul propus spre finanțare se încadrează în valoarea maximă eligibilă –* se verifică dacă valoarea proiectului se încadrează în valoarea maximă eligibilă menționată la punctul 1.5.2 din ghidul specific;

14. *Proiectul propus spre finanțare include doar activități desfășurate după 1 februarie 2020 –* se verifică ca activitățile propuse prin proiect se realizează după 1 februarie 2020;

15. *Perioada de implementare a proiectului nu depășește 30.06.2026 –* se verifică ca perioada de implementare să nu depășească 30.06.2026

16. *Proiectul respectă principiul „Do No Significant Harm” (DNSH)* – se verifică declarația DNSH (Anexa 5)

17. *Proiectul respectă principiile privind dezvoltarea durabilă, egalitatea de șanse, de gen, nediscriminarea, accesibilitatea –* se verifică dacă solicitantul/reprezentantul legal și-a asumat prevederile din *Declarația de angajament din cererea de finanțare*.